stanford-oval/wikipedia huggingface dataset:
כריס גוטייה
פילמוגרפיה

| שנה | שם | תפקיד | הערות |
| --- | --- | --- | --- |
| 2002 | לא יכול בלי | מייקי |  |
| 2003 | Agent Cody Banks |  |  |
| 2003 | פרדי נגד ג'ייסון | שאק |  |
| 2004 | Legend of Earthsea | וץ' |  |
| 2005 | School of Life | המאמן ורן קוט |  |
| 2006–2012 | אאוריקה | וינסנט |  |
| 2006 | אפקט הפרפר 2 | טד |  |
| 2006 | The Foursome | דוני ספנסר |  |
| 2006–2008 | על טבעי | רונאלד רזניק |  |
| 2007 | The Sandlot: Heading Home |  |  |
| 2009 | האי של הארפר | מלקולם רוס |  |
| 2009 | השומרים | סימור |  |
| 2008 | סטארגייט: תיבת האמת | הרטיס |  |
| 2009 | Mr. Troop Mom |  |  |
| 2009–2010 | מקלט באפלה | וולטר | שחקן אורח בפרק כפול |
| 2011 | Iron Invader | טוני |  |
| 2012–2018 | עד עצם היום הזה | ויליאם סמי |  |
| 2014 | הקטור והחיפוש אחרי האושר | רוג'ר |  |
| 2015 | The Wedding Chapel | הכומר ריד | סרט טלוויזיה בהפקת הולמרק |
| 2017 | Date My Dad | טוד |  |
| 2017–2019 | סדרה של צרות | פיל |  |
| 2020 | The Christmas House | ג'ים |  |
| 2023 | Joe Pickett | רנדי פופ | 7 פרקים |
פילמוגרפיה > משחקי וידאו

| שנה | שם | תפקיד |
| --- | --- | --- |
| 2006 | Need for Speed: Carbon | נוויל |
הליגה הצפונית

| --- | --- |

סמל המפלגה החל משנת 2018
 מדינה:  איטליה איטליה
 שם רשמי:  הליגה הצפונית לעצמאות פדניה
 מייסד:  אומברטו בוסי 
 מנהיגים:  מתאו סלביני
 תקופת הפעילות:  10 בפברואר 1991 – הווה (34 שנים) 
 אידאולוגיות:  פדרליזם אירוסקפטיות רגיונליזם כלכלי אנטי-גלובליזציה שמרנות פופוליזם ימני
 מטה:  מילאנו 
 מיקום במפה הפוליטית:  ימין עד ימין רדיקלי
 ארגונים בינלאומיים:  הברית הארופאית לחופש, מפלגה של 'אירופה של האומות והחופש', אירופה של האומות והחופש 
 צבעים רשמיים:       ירוק,      כחול
 נציגויות בפרלמנטים
 בית הנבחרים:  66 / 630
 הסנאט של הרפובליקה:  29 / 315
 הפרלמנט האירופי:  28 / 7373 מושבים מוקצים לאיטליה
 נשיאי מחוזות:  4 / 20
 
 www.leganord.org
 
הליגה הצפונית (באיטלקית: Lega Nord) היא מפלגת ימין איטלקית. המפלגה נוסדה בשנת 1991 כאיחוד של מספר מפלגות אזוריות בצפון איטליה ובמרכזה בהנהגת אומברטו בוסי, אשר נאלץ להתפטר בשנת 2012 בגלל פרשת שחיתות. המפלגה תומכת בהפיכת איטליה למדינה פדרלית ומתן אוטונומיה רחבה לאזורים מסוימים באיטליה, במיוחד לצפונה (למחוזות ונטו, לומברדיה, פיאדמונט, ליגוריה, אמיליה-רומאניה וטוסקנה). חוקת המפלגה מצהירה כי היא תומכת בפדרציה פיסקלית, שבה יישמרו לכל מחוז המיסים הנגבים בו.
שמה המלא הוא Lega Nord per l'Indipendenza della Padania (בעברית: הליגה הצפונית לעצמאות פדניה). בשנת 2018, המפלגה מותגה מחדש כלגה (הליגה), מבלי לשנות את שמה הרשמי. למרות זאת, המפלגה כונתה לעיתים קרובות רק כ"לגה" עוד לפני המיתוג מחדש, וכמו כן נקראה קארוצ'ו.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
במהלך שנות ה-80 פרחו מפלגות אזוריות ברחבי איטליה. בדצמבר 1989 המפלגה הושקה ככוח פוליטי והוכרזה כמפלגה בפברואר 1991. בתקופה זו החלה תסיסה חברתית בין מרכז איטליה ובירתה רומא לבין צפון הארץ. פריצתה של המפלגה היה בבחירות האזוריות שחלו בשנת 1990. בבחירות הארציות בשנת 1992 המפלגה רצה לראשונה בבחירות והפכה למפלגה הרביעית בגודלה בפרלמנט, לאחר שצברה 8.7% מהקולות. המפלגה הגיעה לשיא כוחה בשנת 1996 ואף דרשה להקים מדינה עצמאית בפדניה. דרישה זו פגעה בפופולריות של המפלגה והיא צנחה בבחירות לפרלמנט האירופי בשנת 1999. לאחר מכן המפלגה זנחה את הדרישה לעצמאות טוטלית, והתמקדה ברעיון של יצירת פדרציה.
בשנים 2011–2012 נכנסה המפלגה למשבר, כתוצאה מפילוגים פנימיים ופרשת שחיתות. בשנים שלאחר מכן הדגישה את נושא האירוסקפטיות ואף שיתפה פעולה בנושא זה עם מנהיגת הימין בצרפת מארין לה פן.
בבחירות לסנאט באיטליה ב-2018 זכתה הליגה בניצחון, המושבים שלה זינק מ-18 (שקיבלה בבחירות של 2013) ל-58, והקימה קואליציה ביחד עם תנועת חמשת הכוכבים. כמו כן שיתפה המפלגה פעולה מספר פעמים עם התנועה הנאו-פשיסטית קאזה פאונד. ב-2019 הודיע מנהיג הליגה מתאו סלביני על פרישה מהממשלה, ומאז הליגה היא המפלגה הגדולה ביותר באופוזיציה.
בכל הסקרים האחרונים מאז הקמת הממשלה ב-2018, הובילה המפלגה בפער משמעותי על כל שאר המפלגות, והייתה צפויה להיות המפלגה הגדולה ביותר בפרלמנט האיטלקי בבחירות הבאות. החל מאמצע 2019, המפלגה החלה להיחלש בסקרים.
ראו גם

פוליטיקה של איטליה
פדניה
הערות שוליים

↑  Deutsche Welle (www.dw.com), How Europe's far-right parties view the EU | DW | 14.01.2019, DW.COM (באנגלית בריטית)
↑  How Matteo Salvini pulled Italy to the far right, the Guardian, ‏2018-08-09 (באנגלית)
↑  Catherine Edwards, Political cheat sheet: Understanding Italy's Northern League, ‏18-1-2018
| --- | --- |
בקרת זהויות :  NLI: 987007446512105171  BIBSYS: 6026339  GND: 1041426712  ISNI: 0000 0001 0693 2077  LCCN: n93009067  NKC: kn20010711238  VIAF: 138853841   WorldCat (עם VIAF): 138853841
ורבורג

ערך זה עוסק בעיר בגרמניה. אם התכוונתם למשמעות אחרת, ראו .
ורבורג (בגרמנית: Warburg; ‏האזנהקובץ:Warburg.ogg‏Ⓘ‏) היא עיר במחוז הקסטר שבדרום מדינת נורדריין-וסטפאליה. ורבורג היא מרכזו של מחוז משנה ורבורג. היא ממוקמת בשכנות להסן וסקסוניה התחתונה.
היסטוריה

מתיישבים גרמאנים התיישבו בוורבורג במאה ה-1. במאה ה-8 היה מושב אצילי-סקסוני ממערב לעיר. השם ורבורג הוזכר לראשונה בסביבות שנת 1010. ורבורג נזכרה כעיר בנויה היא נזכרה בשנת 1036. בשנת 1180 ורבורג הוכרה כעיר.
בשנת 1364 הצטרפה ורבורג לברית ערי הנזה.
במלחמת שבע השנים התקיים בעיר קרב שנושא את שם העיר, קרב ורבורג (אנ').
משנת 1802 ורבורג הייתה בשליטת ממלכת פרוסיה. בין השנים 1807–1813 העיר הייתה בשליטת ממלכת וסטפאליה.
בשנת 1933 מפלגת המרכז הגרמנית זכתה למרבית הקולות (67.2%), בעוד המפלגה הנאצית קיבלה כ-21.8% מהקולות.
ב-1 באפריל 1945 נכבשה ורבורג בידי הכוחות האמריקאים.
היסטוריה > הקהילה היהודית

בוורבורג התקיימה קהילה יהודית חשובה. בסביבות שנת 1800, היו בעיר כ-200 משפחות יהודיות מתוך 2,000 מכמות תושבי העיר. בשנת 1900, כ-300 משפחות מתוך 5,000 משפחות בעיר היו יהודים. העלייה החדה באוכלוסייה כולה נובעת מהגירה מהכפר, מפעלי תעשייה בעיר ומפעלי רכבת.
במאה ה-16, משפחת ורבורג - במקור מוונציה - כינתה את עצמה של שם העיר, שהתגוררו בעיר ואחר כך עברו להמבורג. משפחה יהודית נוספת התגוררה בעיר משפחת אופנהיים.
בית הכנסת נהרס בליל הבדולח. כיום נותר בעיר בית קברות יהודי.
ערים תאומות

גרמניה פלקנברג/אלסטר, גרמניה
גרמניה לוקאו, גרמניה
אוסטריה ואלכזה, אוסטריה
הרחוב הראשי (Hauptstraße) בוורבורג, 2014
מנהל מערכת

מנהל מערכת (באנגלית: System Administrator ובלשון שוטפת - סיסאדמין) הוא בעל מקצוע בתחום המחשוב האחראי על התפעול השוטף של מערכות מחשב או רשת מחשבים. מנהלי מערכת בדרך כלל מהווים חלק ממחלקת המחשוב של החברה או הארגון בהם הם מועסקים.
פרטי התפקיד משתנים ממערכת למערכת, למשל ממערכת שליטה ובקרה למערכת כמו ויקיפדיה.
מנהל מערכת יכול לבצע שינויים ופעולות על מחשבים אחרים ברשת:
הקמה וניהול של חשבונות משתמשים (יצירת משתמשים, הקצאת הרשאות מתאימות, חלוקת כתובות IP, איפוס סיסמאות, ניהול פרוטוקולים וכדומה)
דאגה לגיבוי ולאמינות של המידע והמשתמשים - שינויי הגדרות אבטחה
תפעול שוטף של החומרה והתוכנה, התקנה/הסרה של רכיבים פיזיים ויישומים, טיפול בתקלות ברשת וכדומה.
מנהל המערכת הוא בדרך כלל אדם שהוכשר לכך על ידי תארים שמשלבים ידע בחומרה
תוכנה ורשתות תקשורת, ידע זה מוקנה מלימוד להסמכות לתארים של ארגונים שונים ובהם:
+A של ארגון CompTIA
MCITP של חברת מיקרוסופט
CCNA \ CCNE של חברת סיסקו
הסמכות שונות למערכות של לינוקס (LPIC, RHCE), יוניקס, וכו'.
כמו כן, מסלול הכשרה בולט של אנשי סיסטם בישראל הוא קורס DevOps של צה"ל.
ראו גם

מנהל רשת
מנהל אתר אינטרנט
בית החולים סנט ג'וזף

| --- | --- |


הכניסה הראשית לבית החולים
 מאפייני הארגון
 סוג:  בית חולים כללי
 בעלים:  מסדר האחיות סנט ג'וזף
 מנכ"ל:  ד"ר מאהר אל-דיב
 היסטוריה
 תאריך ייסוד:  1956
 שירותים
 מספר מחלקות:  6
 מיטות:  73 מיטות
 גאוגרפיה
 מיקום:  ירושלים
 קואורדינטות:  31°47′46″N 35°13′54″E﻿ / ﻿31.79598°N 35.231667°E﻿ / 31.79598; 35.231667
 he
 
הכניסה לבית החולים סנט ג'וזף ב-1966
כניסה לבית החולים סנט ג'וזף מרחוב ראע'ב נשאשיבי
בית החולים סנט ג'וזף הוא בית חולים בירושלים, שהוקם בשנת 1956 ביוזמת מסדר האחיות סנט ג'וזף, כתחליף לבית החולים הצרפתי סן לואי שנותר בצידה הישראלי של ירושלים המחולקת.
היסטוריה

מסדר האחיות סנט ג'וזף של ההתגלות הקים ב-1851 את בית החולים סן לואי סמוך לחומת העיר העתיקה. לאחר הסכמי שביתת הנשק בתום מלחמת העצמאות נקבע קו הגבול בין ישראל לירדן סמוך לבית החולים, הוא נותר בצדו הישראלי קרוב לקו העירוני, ונמנעה הגישה אליו לתושבי העיר העתיקה ומזרח ירושלים. לכן הוחלט להקים בית חולים חדש במזרח העיר בשכונת שייח' ג'ראח. הקמת בית החולים החלה בשנת 1954 והבנייה הושלמה בשנת 1956. מסדר האחיות הוקם כדי לשרת את העניים וחסרי הכול, לספק עזרה לכול חולה ללא הבדל דת או גזע, מין או תרבות, סגנון חיים או מצב כלכלי. ובית החולים משרת את כל מי שפונה אליו. מסדר האחיות סנט ג'וזף משרת גם במקומות אחרים בישראל כגון רמלה, יפו, נצרת, אבו גוש, אעבלין, ופסוטה, ובשטחי הרשות הפלסטינית: שכם, רמאללה ובית לחם.
חלק מתקציב בית החולים מומן מתרומה שנתית של ממשלת ארצות הברית, אך בספטמבר 2018 החליט הנשיא דונלד טראמפ לקצץ יותר מ-20 מיליון דולר מהתמיכה האמריקאית שניתנה לבתי החולים הערבים במזרח ירושלים, כולל לסנט ג'וזף. כן תורמים לבית החולים איחוד האמירויות הערביות, עומאן, הוותיקן, וארגוני צדקה בצרפת.
היסטוריה > משבר הקורונה

במהלך מגפת הקורונה בית החולים סנט ג'וזף היה הראשון במזרח ירושלים שפתח מחלקת קורונה. כמחווה של רצון טוב, בערב יום העצמאות ב-28 באפריל 2020, פנה ראש העירייה משה ליאון לחיל האוויר וביקש לשנות את המסלול של מטס חיל האוויר כאקט הצדעה לאנשי הרפואה, כך שיחלוף גם מעל סנט ג'וזף בנוסף לבתי החולים הדסה ושערי צדק.
בשיא המגפה, בינואר 2021, המשיך בית החולים סנט ג'וזף להיות בית חולים העיקרי בו טופלו חולים ממזרח ירושלים.
היסטוריה > משבר הקורונה > הלוויית שירין אבו עאקלה

ב-13 במאי 2022, יצאה מבית החולים הלווייתה של שירין אבו עאקלה, עיתונאית ערבייה פלסטינית שעבדה ברשת אל-ג'זירה, ונהרגה מירי בעת שסיקרה עם צוות החדשות שלה עימות בין פלסטינים חמושים במחנה הפליטים ג'נין. המשטרה התעמתה עם המלווים ושוטרים תקפו את נושאי הארון באלות ורימוני הלם, תקרית שזכתה לגינוי נרחב ברחבי העולם.
שירותי הרפואה בבית החולים

בבית החולים 73 מיטות, שלושה חדרי ניתוח, מחלקת רדיולוגיה, אולטרה סאונד, יחידה לטיפול נמרץ, מחלקת כירורגיה כללית, מחלקה נוירולוגית, מחלקה אורולוגית, מחלקת רפואת אף אוזן גרון, מחלקה גניקולוגית ומחלקת לב וכלי דם. בית מרקחת ומעבדה הפועלת 24 שעות ביממה. בית החולים מציע גם שירותים שונים במסגרת הקהילה. חדר הלידה של בית החולים דוגל בלידה טבעית, לרבות לידה במים.
מיקום ומבנה בית החולים

בית החולים ממקום בחלקה הצפוני של שכונת שייח ג'ראח, במתחם הנמצא בין הרחובות, דרך שכם, ראע'ב נשאשיבי וקלרמון גנו. אזור זה יועד למתחם של מוסדות ציבור ובתי חולים, על פי תוכנית בניין עיר לירושלים שהכין האדריכל הבריטי הנרי קנדל, בשנת 1944. בצדו השני של רחוב נשאשיבי הוקם גם בית החולים סנט ג'ון, מצדו השני של רחוב קלרמון גנו הקימה ממשלת ירדן בית חולים ממשלתי. לאחר מלחמת ששת הימים החליטה ממשלת ישראל להפקיע את רוב המתחם והקימה בו את קריית הממשלה - מזרח ירושלים. בית החולים הממשלתי הירדני הועבר לרשות משטרת ישראל והפך לחלק ממתחם המטה הארצי. מגרש ריק צמוד לבית החולים, בפינת הרחובות קלרמון גנו ודרך שכם, שיועד במקור להרחבת מבנה בית החולים סנט ג'וזף, נמסר בשנת 1997 לתנועת ההתיישבות אמנה. לאחר מאבק משפטי ממושך שנכשל נגד ההפקעה, חנכה "אמנה" במגרש בניין משרדים המשמש כמטה שלה.
רפה

ערך זה עוסק בניקוד עברי. אם התכוונתם לאי בפולינזיה הצרפתית, ראו .
בדקדוק העברי ובנוסח המסורה, הסימן רָפֶֿה מסמן הגייה "רפויה", כלומר, לאותה אות אין דגש או מפיק.
רפה כהיפוכו של הדגש

בניקוד הטברני, קיימת הבחנה בין שתי צורות היגוי לכל אחת מאותיות בג"ד כפ"ת: לכל אחת מאותיות אלו יש הגייה דגושה ("חזקה") והגייה רפה ("חלשה"). כדי לציין זאת, כשאחת מאותיות אלו באה דגושה היא סומנה בנקודה בתוך האות, וכשהיא רפה – בקו מעל האות (על סימן הרפה, ראו עוד בהמשך).
בעברית בת זמננו, נשתמרה ההבחנה רק באותיות ב', כ' ו־פ', בין צורת הגייה סותמת (פוצצת) אשר מסומנת בדגש – /b/,‏ /k/, ו־/p/ – ולבין צורת הגייה חוככת שאינה מסומנת (רפה) – /v/, ‏ /x/, ו־/f/. עם זאת, בחלק מעדות ישראל נשתמרה הבחנה בין שתי צורות היגוי גם באותיות ג', ד' ו־ת' (כולן או חלקן), לפחות בתפילה ובברכות.
סימן הרפה

רָפֶה הוא גם שמו של סימן דיאקריטי בכתב העברי שמראהו כמו קו אופקי ישר מעל האות. למשל, האות פ' עם סימן רפה מעליה נראית: פֿ.
הרפה סומן על ידי המסרן, בכתבי יד של המקרא. בתמונה משמאל, האות ת' במילה מוֹת ו־משרת, והאותיות ב' ו־ד' במילה עבד, מסומנות בקו הרפה כדי לציין שהן נהגות בצורתן הרפה (moth, meshareth, evedh). בניקוד העברית בת ימינו לא מקובל לסמן את הרפה: המוסכמה היא שהעדר דגש באות, משמעו סימונה כרפָה.
בעת האחרונה, חלק מהסידורים המודפסים עושים שימוש בסימן הרפה כדי לסמן אות רפה, אך גם במשמעות חדשה, כדי לסמן שווא נע.
סימן הרפה > ביידיש

בכתיב התקני של יידיש, לפי שיטת ייווא, האותיות ב', כ', פ' ות' שאינן דגושות אמורות להיכתב עם סימן הרפה, אך הכותבים ביידיש אינם תמיד מקפידים על כך וספרים רבים מודפסים ללא רפה או משתמשים בו באופן בלתי־עקבי.
סימן הרפה > בלאדינו

בלאדינו, בדומה ליידיש, סימן הרפה משנה את ההגיה של האותיות אך הוא פועל מעט שונה מבעברית:
| האות ללא סימן רפה> כתיב | האות ללא סימן רפה> צליל | האות ללא סימן רפה> IPA | האות עם סימן רפה> כתיב | האות עם סימן רפה> צליל | האות עם סימן רפה> IPA |
| --- | --- | --- | --- | --- | --- |
| ב | (כמו בעברית) | /b/ | בֿ | כמו v באנגלית | /v/ |
| ג | (כמו בעברית) | /g/ | גֿ | כמו j באנגלית | /ʤ/ |
| ד | (כמו בעברית) | /d/ | דֿ | כמו th במילה האנגלית this | /ð/ |
| ז | (כמו בעברית) | /z/ | זֿ | כמו ז' בעברית (ž) | /ʒ/ |
| פ | (כמו בעברית) | /p/ | פֿ | כמו f באנגלית | /f/ |
בשילוב עם כתב רש"י צורתו מעוקלת בדרך כלל (◌ﬞ) או קטנה ועגולה עד שנראית כמו נקודה עילית (◌ׄ), ובשילוב עם כתב מרובע הרפה מוחלף בגרש (◌׳).
אצל בעלי המסורה

בעלי המסורה והמדקדקים המסורתיים, השתמשו במונח רפה ובסימן הרפה בהקשרים שונים, ולאו דווקא כמונח ייחודי לצורה החוככת של אותיות בג"ד כפ"ת:
אצל בעלי המסורה > סוג ראשון

כאשר אות מאותיות ט"ס שק"ץ נוזלי"ם, ראויה להידגש בדגש חזק - אבל היא אינה נדגשת (בעיקר באותיות המנוקדות בשווא). למשל, על האות נ' בפסוק ”וַיְקַנְאוּ־בוֹ אֶחָיו וְאָבִיו שָׁמַר אֶת־הַדָּבָר” (בראשית, ל"ז, י"א), נמסר רפה, לומר שלא כתוב ויקנאו כדין (באות נ' דגושה) בגלל בניין פיעל (כמו במילים וַיְשַׁבְּרוּ, וַיְסַפְּרוּ, וכפי שהפעל קנא בא בדרך־כלל באות נ' דגושה). כדי שיידע הקורא למה מתייחסת הערת המסורה, סומן עיגול חלול מעל האות או המילה שעליה כתב המסרן הערה.
הדוגמה באות י' במילה ויהי בתמונה למעלה, מראה שבמקרים רבים, המסרן רשם את קו הרפה מעל המילה, כשאין בצידה הערת מסורה מפורשת. הערת מסורה תבוא דרך כלל, רק במקרים מיוחדים שעלולים להתבלבל בהם, או כאשר יש מספר מופעים מצומצם של התופעה, שרצו למסור אודותיה.
לעומת זאת, במילים שבאות פעמים רבות במקרא, כגון ויהי, ויקחו, הללויה, לא נדרשו המסרנים להעיר "רפה" בכל פעם ופעם, אף על פי שהן ראויות להידגש בדגש חזק, ופעמים רבות אף לא סימנו רפה מעל האות.
אצל בעלי המסורה > סוג שני

אות מ' שוואית בכל הטיות בנייני המפעל המפועל שכולם רפים. למשל ”הֵם הַמְדַבְּרִים אֶל־פַּרְעֹה מֶלֶךְ־מִצְרַיִם” (שמות, ו', כ"ז), ”וְהָיָה בְּכׇל־יַחֵם הַצֹּאן הַמְקֻשָּׁרוֹת” (בראשית, ל', מ"א), ”לְדָוִד ׀ בָּרוּךְ ה' ׀ צוּרִי הַמְלַמֵּד יָדַי לַקְרָב אֶצְבְּעוֹתַי לַמִּלְחָמָה” (תהילים, קמ"ד, א'), ורבים כמותם. לאות מ' זו קראו בעלי המסורה "מ' רפויה".
דווקא נדירה, הערת מסורה רפה על בג"ד כפ"ת במובן זה, של היעדר דגש. לדוגמה, ”הֲלֹא טוֹב עֹלְלוֹת אֶפְרַיִם מִבְצִיר אֲבִיעֶזֶר” (שופטים, ח', ב') - ב' רפויה.
אצל בעלי המסורה > סוג שלישי

נמסר רפה על אות ה', במקרים שדרך כלל תבוא מופקת, או שיש חשש שיחשבו שהיא מופקת. בעלי המסורה מסרו "רפה", להבהיר שהאות אינה מופקת (אותיות ה"א המובלטות בדוגמאות להלן אינן מופקות); ויקרא לה נובח, דמי טהרה, ושערה לא הפך לבן וסימניה מיחזקאל: ”כאמה בִּתה” (יחזקאל, ט"ז, מ"ד), ”ולשכה ופתחה” (יחזקאל, מ', ל"ח). במקרים מסוג זה (אות ה' שאינה מופקת), מסרו "רפה" בהערה.
בסוג זה כלול גם סימן רפה באות א' נחה, כגון במילה "לֵאמֹֽר" (כמודגם בתצלום בראש ערך זה מיהושע א, א בכתר ארם צובא).
אצל בעלי המסורה > סוג רביעי

הערות מסורה אשר מוסרות רפה באות גם כשרצו לסמן מיעוט מופעים בניקוד שוואי באותיות שימוש, במקרה שרוב המופעים באים בתנועה. למשל: "ג' רפין", "ו' רפין" וכן הלאה. במקרים אלו, הכוונה היא שאות השימוש (אותיות וכל"ב למשל) באותה מילה, באה במקרא במופע רפה (בשווא), במיעוט מקומות. כמספר הפעמים המצוין בהערה, ורוב המופעים אות השימוש באה בתנועה. במקרה כזה ימסרו את מיעוט המקומות בהערת רפה (למשל בכסף 15 רפין - המילה בכסף כשהאות ב' בשווא מופיעה במקרא 15 פעמים, לעומת ריבוי מקומות שב' השימוש בפתח - וממילא הכף שלאחריה דגושה כי אות השימוש בפתח באה במקום ה' היידוע). דוגמה נוספת; המילה בבהמה. כשאות ב השימוש באה בחיריק ימסר רפה, כי החיריק בא מחמת השוא שאחריו, לעומת זאת במילה בבהמה, בה האות ב' פתוחה במקום ה' היידוע, אז הב' השוואית שלאחריה דגושה. דוגמה נוספת: על האות ו' במילה ויחנו: ”וְיָשֻׁבוּ וְיַחֲנוּ לִפְנֵי פִּי הַחִירֹת בֵּין מִגְדֹּל וּבֵין הַיָּם”, נמסר "ל רפה" (=לית רפה = אין רפה), כלומר מדובר על מופע יחידאי, בו מילת ויחנו מופיעה באות ו' רפה (ו' שוואית), וכל שאר המקומות כתוב ויחנו באות ו' פתוחה (למשל כל מופעי ויסעו ויחנו). לעומת זאת על המילה וישובו באותו פסוק, נמסר ח' רפין (= יש שמונה מופעים באות ו' רפה). דוגמה נוספת: על המילה במים (צללו כעפרת במים אדירים - בשירת הים), נמסר "ז' רפין" (קיימים במקרא 7 מופעים של המילה במים, באות ב' שוואית = רפה).
אצל בעלי המסורה > סימן הרפה

אצל בעלי המסורה, לסימן הרפה (קו ישר אופקי מעל האות) היו מספר משמעויות, מלבד המשמעות כסימן הבחן לאות רפה (אינה דגושה בדגש קל):
הרפה שימש את בעלי המסורה גם לסימון אות שאינה נהגית, למשל אם קריאה. בתמונה למעלה, האות א' במילים ויאמר ו־לאמור, מסומנות כרפות. שורש המילה (א.מ.ר.), פותח באות א', וכדי שיידע הקורא שאין מבטאים את האות א', סימן המסרן את קו הרפה מעל האות א' – לומר שמדובר ב־א' נחה (כלומר שיש לומר את המילה בהיגוי lemor ולא le-emor).
בעלי המסורה סימנו ברפה גם כדי לציין היעדר דגש חזק, כשיש מקום לחשוש לטעות. למשל, בתמונה למעלה, במילה הראשונה "ויהי" יש סימן רפה מעל האות י'. כוונת המסרן, היא להבהיר, שהאות י' אינה מודגשת בדגש חזק, אף על פי שהיא באה אחרי ו' ההיפוך. אמנם, דרך כלל, אחרי ו' ההיפוך בא דגש חזק (ונצעק, ותבואנה, וישב), אך האות י' – אם היא מנוקדת בשווא – אינה מקבלת דגש חזק אחרי ו' ההיפוך (אלא אם כן אחרי האות י' מופיעה י' נוספת, כגון במילה "וַיְּיִף"). לכן סימן המסרן את הרפה מעל האות י', כדי להפנות את תשומת לב הקורא לעובדה שהאות י' אינה דגושה, ויש להגות vayhi ולא vayyehi.
הקלדה

כך מקלידים את סימן הרפה במערכות הפעלה שונות:
Windows ומערכות לינוקס (ת"י 1492 2012): צירוף Right Alt+] (סוגר מרובע ימני)
macOS‏: הקלדת האות, ולאחריה המקש \ (מעל מקש ↵ Enter)
אנדרואיד (מקלדת Gboard‏): הקשה ארוכה על האות ר
לקריאה נוספת

Gesenius' Hebrew Grammar, §14e (באנגלית)
הערות שוליים

↑  אהרן בן משה בן אשר שמסר וניקד את הכתר, כתב פעמים רבות קו רפה משותף לשתי אותיות. לעיתים משמעות הרפה ביחס לכל אות שונה, וסימן גרפי אחד עשוי לציין שתי משמעויות שונות
↑  זהו המצב התקני הנכון, אך לעיתים לא הבינו מעתיקי כתב היד את משמעות הערת המסורה, ומהעתקה להעתקה חלו שיבושים. כך יש כתבי יד בהם לעיתים סומן העיגול מעל המילה הלא נכונה. לדוגמה, בפסוק "ואיש או אשה כי יהיה בו נגע בראש או בזקן" (ויקרא, י"ג, כ"ט, בנוגע להערת המסורה "סימן לא תקיפו", לא היה ברור למעתיק איזה מקף יש להשמיט על פי ההערה.
↑  למעט זאת תהיה תורת המצורע - וסימנך בדד ישב מחוץ למחנה.
↑  על ההבדל המוקשה בין ”ושערה לא הפך לבן”, הכתובה באות ה' לא מופקת, ובין המופע שלאחר מכן; ”ושערה הפך לבן”, באות ה' מופקת, נתנו בעלי המסורה שני סימנים מיחזקאל, כדי שיידע הקורא שהמופע הראשון של "ושערה" אינו מופק ואילו השני מופק. סימן כזה נקרא במסורה אפ"ס=אחד פסוק סימן, כלומר: המסרן נותן פסוק שרומז על סדר המופעים. על ההבדל במילה ושערה, מוכרים שני סימנים, כי בעלי המסורה עצמם לא "החליטו" מה הסיבה לאי הופעת מפיק במילה "ושערה" הראשונה. האם המילה ושערה הראשונה שאין בה מפיק, באה במשמעות הראויה לקבל מפיק (השיער שלה), או שהיא באה במשמעות שאינה ראויה לקבל מפיק (שערה בודדת). לכן נתנו שני סימנים, באחד המילה הראשונה לא מופקת, אך ראויה לקבל מפיק (כאימה ביתה), ואילו בפסוק השני שניתן כסימן, המילה הראשונה אינה מופקת ואינה ראויה לקבל מפיק (לשכה ופתחה).
↑  בעלי המסורה מוסרים תמיד על מיעוט המקומות. על כן, במצב ההפוך, בו הצורה הדגושה באה במיעוט מקומות והרפה ברוב - ימסרו על המיעוט המודגש. למשל, המילה בכוח - בפסוק ”יְמִינְךָ ה' נֶאְדָּרִי בַּכֹּחַ"” - באות ב' בתנועת פתח והאות כ' דגושה - באה במקרא במיעוט מקומות, לעומת רוב המופעים במקרא, שהן בכוח, באות ב' שוואית ואות כ' רפויה. לכן נמסר על המילה "בכח" בפסוק ”יְמִינְךָ ה' נֶאְדָּרִי בַּכֹּחַ” - "ד' דגושים", כלומר: רק בארבעה מקומות במקרא מופיעה המילה בכוח באות ב' פתוחה ואת כ' דגושה.
↑  כך בכתר ארם צובא, בספר יחזקאל, פרק ל"ו, פסוק י"ז; אך בתנ"ך קורן שם: "וַיִּיף" עם י' ראשונה בחיריק.
↑  וכן היא אינה מקבלת דגש חזק אחרי אותיות היידוע (ה/ב/כ/ל), אלא אם כן: זו אחת מהמילים ירחמאלי/יְוָנִים/יהודי/יהודים - אם כי לא יְהֻדִיָּה; או שהאות י באה לפני האות ע (יעוצה, יעלים, יעפים, יערים) - עם חריג בודד שהוא המילה יענים.
↑  ויש שהוגים wayhi – אבל לא wayyehi.
קטע מכתב יד כתר ארם צובא, אשר מרבה להשתמש בסימן הרפה. בשורה הראשונה בתמונה הזאת הוא מופיע באותיות יוד (במילה ויהי), תי"ו (במילה מות) ועל האותיות בי"ת ודל"ת גם יחד (במילה עבד).
רפה בשילוב עם כתב מרובע וכתב רש"י
מקס מינגלה

| --- | --- |

מינגלה, 2010
 לידה:  16 בספטמבר 1985 (בן 39) אנגליה לונדון, אנגליה, הממלכה המאוחדת
 שם לידה:  Max Giorgio Choa Minghella 
 מדינה:  הממלכה המאוחדת 
 תקופת הפעילות:  מ-1999
 מקום לימודים:  אוניברסיטת קולומביה 
 פרופיל ב-IMDb
 
מקס ג'ורג'ו צ'ואה מינגלה (באנגלית: Max Giorgio Choa Minghella; ‏נולד ב־16 בספטמבר 1985) הוא שחקן קולנוע וטלוויזיה, תסריטאי ובמאי קולנוע בריטי. התפרסם בסרטים "אגורא", "הרשת החברתית", ו-"משחקי שלטון".
ביוגרפיה

מינגלה נולד בפרוור המפסטד, לונדון שבאנגליה. הוריו הם הבמאי הבריטי זוכה פרס האוסקר אנתוני מינגלה והכוריאוגרפית הסינית קרוליין צ'ואה. אביו, נולד בעיירת החוף רייד שבאי וייט למשפחה ממוצא איטלקי ואילו אימו ילידת הונג קונג. מינגלה בילה את מרבית ילדותו על סטי הצילומים של אביו. יש לו שורשים יהודים מסבו מצד אימו.
למד בבית ספר היסודי הקתולי "סנט אנטוני" ובקולג' המקומי של המפסטד. 
לאחר מכן נסע לניו יורק כדי ללמוד לתואר ראשון בהיסטוריה מאוניברסיטת קולומביה אותם סיים ב-2009. בתור סטודנט עבד מינגלה על סרטים רק בחופשות הקיץ שלו.
קריירה

מינגלה נשר מלימודיו בבית ספר פרטי כדי ללמוד משחק ב"תיאטרון הנוער הלאומי" שבלונדון.
בשנת 2005, הופיע מינגלה לראשונה בדרמה "לגעת במילים" בתור אהרון, נער ממשפחה יהודית-אמריקאית לא מתפקדת. לאחר שזכה לביקורות טובות על משחקו, הוא שיחק במותחן הפוליטי "סוריאנה" בתור רובי בנו של סוכן ה־CIA בוב בארנס (ג'ורג' קלוני).
הבמאי טרי זוויגוף שביקר בסט הצילומים של הסרט לגעת במילים גילה עניין במינגלה וליהק אותו ב-2006 לתפקיד הראשי בקומדיה "בית ספר לאומנות" בתור הסטודנט השאפתן ג'רום.
ב-2007 שיחק בדרמה העצמאית "אלוויס ואנאבל" בתור מנהל חדר המתים צעיר אליו מובאת מלכת היופי הצעירה אנאבל (בלייק לייוולי).
בשנת 2008, שיחק בקומדיה "איך לאבד חברים ולהרחיק אנשים".
ב-2009 הופיע באפוס ההיסטורי של אלחנדרו אמנבר "אגורא" וגילם את דאבוס עבדה הנאמן של הפילוסופית היוונייה היפאטיה. העובדה שמינגלה גדל באותו הפרוור עם כוכבת הסרט השחקנית זוכת פרס האוסקר רייצ'ל וייס עזרה מאוד לכימיה ביניהם בסרט.
ב-2010 התפרסם בדרמה המצליחה של דייוויד פינצ'ר על המצאת רשת הפייסבוק "הרשת החברתית". בסרט הוא גילם את דיויה נרנדרה השותף העסקי של מארק צוקרברג (ג'סי אייזנברג) ושל התאומים קמרון וטיילר וינקלווס (ארמי האמר) להקמת אתר "קשרי הרווארד".
בשנת 2011, שיחק בסרטים "שעת האופל", "משחקי השלטון" ו"10 שנים".
ב-2013, שיחק בסרט "לדפוק התמחות" לצד וינס ווהן ואוון וילסון. באותה שנה הופיע במספר פרקים בסדרה "מינדי". ב-2014, הופיע בסרטים "עבודה מסוכנת", "אודות אלכס" ו"קרניים" לצד דניאל רדקליף.
קריירה > בימוי

בשנת 2018 ביים וכתב את הדרמה המוזיקלית "רק רוצה לשיר" בכיכובה של אל פנינג.
חיים אישיים

בין השנים 2010 - 2014, יצא מינגלה עם השחקנית האמריקאית קייט מארה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | לגעת במילים | אהרון ניומן |  |
| 2005 | סוריאנה | רובי בארנס |  |
| 2006 | בית ספר לאמנות | ג'רום פלאץ |  |
| 2007 | אלביס ואנבל | אלביס |  |
| 2008 | איך לאבד חברים ולהרחיק אנשים | וינסנט |  |
| 2009 | ראיונות קצרים עם גברים נתעבים | קווין |  |
| 2009 | אגורא | דאבוס |  |
| 2010 | הרשת החברתית | דיווייה נרנדרה |  |
| 2011 | משחקי שלטון | בן הרפן |  |
| 2011 | 10 שנים | איי.ג'יי |  |
| 2011 | שעת האופל | בן |  |
| 2013 | לדפוק התמחות | גרהאם |  |
| 2013 | קרניים | לי טורניו |  |
| 2014 | אודות אלכס | אייזק |  |
| 2014 | עבודה מסוכנת | תומאס מילר |  |
| 2015 | אל תוך היער | אלי |  |
| 2016 | The 9th Life of Louis Drax |   | תסריטאי ומפיק |
| 2018 | רק רוצה לשיר |   | במאי ותסריטאי |
| 2021 | המסור: המעגל נסגר | הבלש ויליאם שנק |  |
| 2022 | בבילון | אירווינג תלברג |  |
| 2024 | Shell |   | במאי ומפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017-2013 | מינדי | ריצ'י קסטלאנו | 8 פרקים |
| 2017-הווה | סיפורה של שפחה | ניק בליין | תפקיד ראשי (4 עונות); 34 פרקים מועמד פרס אמי לבידור בפריים טיים לשחקן משנה בסדרת דרמה (אנ') (2021) |
תגובת ערביי ארץ ישראל לעליית הנאצים ולשואה

תגובת ערביי ארץ ישראל לעליית הנאצים ולשואה הייתה ברובה אוהדת לנאצים והיו ששיתפו פעולה.